Lawrence karsiutui 60 metrin välierissä Istanbulin sisäratojen MM-kilpailuissa 2012. Lontoon olympialaisissa 2012 hän kuului alkuerissä karsiutuneeseen pikaviestijoukkueeseen. Sopotin MM-hallikilpailuissa 2014 hän karsiutui jälleen 60 metrin välierissä. Hän juoksi kolmannen osuuden Saint Kitts ja Nevisin joukkueessa, joka sai IAAF World Relays -kilpailuissa 2014 hopeaa 4 × 200 metrin viestissä. Glasgow'n Kansainyhteisön kisoissa 2014 hän karsiutui 100 metrin välierissä ja 200 metrin alkuerissä.